Publication: Magyar Közlöny
Issue: MK-2002-163 (Year: 2002, Number: 163)
Era: 1990-2004
Section: 84. § (1) A Magyar Export-Import Bank Részvénytársaságról és a Magyar Exporthitel Biztosító Részvénytársaságról szóló — módosított — 1994. évi XLII. törvény
Paragraph Index: 630

84. § (1) A Magyar Export-Import Bank Részvénytársaságról és a Magyar Exporthitel Biztosító Részvénytársaságról szóló — módosított — 1994. évi XLII. törvény (a továbbiakban: Exim tv.) 2. §-ának (2) bekezdése helyébe a következõ rendelkezés lép: „(2) Az Eximbank a pénzkölcsön nyújtása keretében az export finanszírozása érdekében kedvezõ kamatozású hitelt és kötött segélyhitelt nyújthat devizabelföldi és devizakülföldi hitelintézeteknek, a magyar áruk és szolgáltatások kivitelét végzõ gazdálkodó szervezeteknek és az ezen árukat, szolgáltatásokat megvásárló (igénybe vevõ) devizakülföldieknek. Devizabelföldi és devizakülföldi alatt a devizakorlátozások megszüntetésérõl, valamint egyes kapcsolódó törvények módosításáról szóló 2001. évi XCIII. törvény 2. §-ában foglaltakat kell érteni.”

Source: https://magyarkozlony.hu/hivatalos-lapok/b6c9a6c5be4042d409f2d50aade190a62b02185b/dokumentumok/be97ba32c6edd7fb393622406098c358689c3446/letoltes